CELEX: 32015D1159
Language: ro
Date: 2015-07-13 00:00:00
Title: Decizia de punere în aplicare (UE) 2015/1159 a Comisiei din 13 iulie 2015 privind o măsură luată de Spania, în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a unui polizor unghiular fabricat de Varo Belgia [notificată cu numărul C(2015) 4664] (Text cu relevanță pentru SEE)

15.7.2015   
            
            
               RO
            
            
               Jurnalul Oficial al Uniunii Europene
            
            
               L 187/86
            
         DECIZIA DE PUNERE ÎN APLICARE (UE) 2015/1159 A COMISIEI
   din 13 iulie 2015
   privind o măsură luată de Spania, în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a unui polizor unghiular fabricat de Varo Belgia
   
      
         [notificată cu numărul C(2015) 4664]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (1), în special articolul 11 alineatul (3),
   întrucât:
   
               (1)
            
            
               Spania a informat Comisia cu privire la o măsură de interzicere a introducerii pe piață a unui polizor unghiular, model Powerplus POWX060, fabricat de Varo Belgia.
            
         
               (2)
            
            
               Polizorul unghiular purta marca CE, în conformitate cu Directiva 2006/42/CE.
            
         
               (3)
            
            
               Motivul luării măsurii a fost neconformitatea polizorului unghiular cu cerințele esențiale de sănătate și siguranță prevăzute în anexa I la Directiva 2006/42/CE, punctele 1.3.2 – Riscul de rupere în timpul funcționării, 1.7.3 – Marcarea echipamentelor tehnice și 1.7.4.2 – Conținutul instrucțiunilor, deoarece aparatul nu a satisfăcut cerințele încercării de rezistență, dispozitivul de protecție al discului rupându-se, ceea ce implică, în consecință, riscul ca fragmentele acestui dispozitiv, lansate la o viteză mare, să lovească operatorul.
            
         
               (4)
            
            
               Notificarea a fost însoțită de un raport de inspecție întocmit de către Laboratorio de Maquinas y Mecanismos, Madrid.
            
         
               (5)
            
            
               Comisia a scris atât producătorului, cât și distribuitorului, invitându-i să își prezinte observațiile cu privire la măsura luată de Spania. În răspunsul său, producătorul a afirmat că produsul respectiv a fost retras în mod voluntar de pe piață și că au fost luate măsuri corective pentru produsele ulterioare.
            
         
               (6)
            
            
               Documentația disponibilă, observațiile formulate și măsurile luate de părțile în cauză demonstrează că polizorul unghiular, model Powerplus POWX060, nu satisface cerințele esențiale de sănătate și siguranță prevăzute în Directiva 2006/42/CE. Prin urmare, este oportun să se considere justificată măsura luată de Spania,
            
         ADOPTĂ PREZENTA DECIZIE:
   Articolul 1
   Măsura luată de Spania de interzicere a introducerii pe piață a unui polizor unghiular, modelul Powerplus POWX060, fabricat de Varo Belgia, este justificată.
   Articolul 2
   Prezenta decizie se adresează statelor membre.
   
      Adoptată la Bruxelles, 13 iulie 2015.
      
         
            Pentru Comisie
         
         Elżbieta BIEŃKOWSKA
         
            Membru al Comisiei
         
      
   
   
      (1)  JO L 157, 9.6.2006, p. 24.